સામે પક્ષે ભાજપ મક્કમ ગતિએ આગળ વધતું રહ્યું, એક ગૌરવ યાત્રાને બાદ કરતા હજી સુધી કોઈ મોટો ચૂંટણી પ્રચાર કર્યો નથી. અત્યાર સુધી ભાજપે પોતાનું સંગઠન મજબૂત બનાવ્યું. અમિત શાહે દરેક જિલ્લામા ફરી હોદ્દેદારો અને કાર્યકરોને બંધબારણે ચૂંટણી જીતવાનો મંત્ર આપી, નવો પ્રાણ ફૂંક્યો. ટિકિટ વહેંચણીમાં રિસ્ક લીધા વગર મોટા ભાગના ધારાસભ્યોને રિપીટ કર્યા જેથી વિરોધ થવાની સંભાવના ઓછી થાય, તો પણ અમુક જિલ્લાઓમાં વિરોધ થયો પણ કોઈ ખાસ મોટા પાયે નહીં. વિવિધ આંદોલનો પદ્ધતિસરની સ્ટ્રૅટેજીથી નબળા પાડ્યા અને નારાજ હતા એને સમજવાનો પ્રયત્ન કર્યો. ભાજપ માટે કપરા ચઢાણ લાગતા હતા એ હવે થોડા હળવા લાગી રહ્યા છે.